बाजीराव (Peshwa Bajirao) का जन्म कोकनष्ठ चितपावन ब्राह्मण वंश के भट्ट परिवार में 18 अगस्त 1700 को हुआ था | उसके पिता बालाजी विश्वनाथ ,छत्रपति साहू के प्रथम पेशवा थे और माँ का नाम राधाबाई था | बाजीराव के छोटे भाई का नाम चिमाजी अप्पा था | बाजीराव बचपन में ही अपने पिता के सैन्य अभियानों में उनके साथ जाते थे | जब 1720 में बाजीराव के पिता विश्वनाथ की मौत हो गयी तब छत्रपति साहू ने 20 वर्षीय बाजीराव को पेशवा नियुक्त कर दिया | उसने हिन्दू साम्राज्य का भारत में प्रसार किया था | बाजीराव दिल्ली की दीवारों पर मराठा ध्वज लहराना चाहता था और मुगल साम्राज्य को समाप्त कर हिन्दू-पत-पदशाही साम्राज्य स्थापित करना चाहता था |